**28 СОЛАГИИ ИСТИқЛОЛИЯТИ ҶУМҲУРИИ ТОҷИКИСТОН**

Баъди пош хӯрдани Иттифоқи Шӯравӣ 09 сентябри соли 1991 Ҷумҳурии Тоҷикистон истиқлолияти давлатии худро эълон карда, ҳамаи душвориҳоеро, ки дар давраи ҷанги шаҳрвандӣ Ҷумҳурии Тоҷикистон рӯбарӯ гардид, сарфи назар намуда, бо як қатор давлатҳои абарқудрати дунё муносибатҳои дипломатии устувор барқарор намуд. Санаи 06 ноябри соли 1994 Конститутсияи Ҷумхурии соҳибистиқлоли Тоҷикистон қабул карда шуда, тибқи моддаи якуми он Ҷумхурии Тоҷикистон давлати соҳибихтиёр, демократӣ, ҳуқуқбунёд, дунявӣ ва ягон эълон карда шуд. Тибқи Қонунгузории Ҷумҳурии Тоҷикистон рўзи 09-уми сентябри ҳар сол ҳамчун рўзи таърихӣ қайд карда шуда, дар қатори дигар рўзҳои ид бо тантана ҷашн карда мешавад ва ҳамчун рӯзи истироҳатӣ эълон гардидааст. Дар солҳои аввали ташкилшавиаш Ҷумҳурии соҳибистиқлоли Тоҷикистон дорои як қатори арзишҳои олӣ, аз қабили рамзҳои давлатӣ Парчам, Нишон, Суруди Миллӣ, Конститутсия, пули Миллӣ ва ба дигар дастовардҳои иқтисодӣ, илму маориф, тандурустӣ, техникӣ ва фарҳангӣ гардид. Дар даврони Истиқлолияти Ҷумҳурӣ як қатор чорабиҳои фарҳангӣ ва ҷашнҳои бузурги таърихӣ, аз ҷумла ҷашн гирифтани 1100-солагии давлати Сомониён, 2700-солагии шаҳри бостонии Кӯлоб, ҷашнгирии 1310-солагии бузургдошти Имоми Аъзам ва дигарҳо гузаронида шуд. Ба якчанд фарзандони фарзонаи содиқи тоҷик, Садридди Айнӣ, Мирзо Турсунзода, Бобоҷон Ғафуров, Эмомалӣ Раҳмон, Шириншоҳ Шоҳтемур ва Нусратулло Махсум унвонҳои Қаҳрамони Тоҷикистон дода шуд. Ғайр аз ин бунёди сохтмонҳои азим, аз қабили роҳи оҳан, нақбҳо, роҳҳо, пулҳо, боғҳо, иншоотҳо, нерўгоҳҳои бузурги барқӣ, хатҳои нави барқӣ низ дастовардҳои даврони Истиқлолият ба ҳисоб мераванд. Истиқлолият ин таҷассуми бадеии шукронаи умумихалқӣ ва ифтихор аз давлатдории миллӣ, ватани маҳбуб ва интихоби роҳи бебозгашти ҷомеаи шаҳрвандӣ, истиқлолият ин пойдевори ҳастии давлат ва муваффақ шудан ба ормону пирӯзиҳои миллӣ, ифтихор аз гузашта ва имрўзу фардои дурахшони кишвар мебошад. Имсол, яъне санаи 09-уми сентябр соли 2019 низ 28-умин солгарди Истиқлолияти Ҷумҳурии Тоҷикистон ҷашн гирифта мешавад, аз ин рў бояд ҳар як шаҳванди Ҷумҳурӣ, ҳар як фарди худогоҳу худшинос, ҳар шахси бонангу номус, бо мақсади дастгирии сиёсати пешгирифтаи имрўзаи Президенти Ҷумҳурии Тоҷикистон Ҷаноби Олӣ Эмомалӣ Раҳмон ва ба хотири пешрафту тараққиёти кишвар, инчунин ба корҳои созандагиву бунёдкорӣ ҳамроҳ шуда, беш аз пеш дар ободонии Ҷумҳури саҳмгузор бошад.

Зиёзода Маҳмадулло Ҳасан

Судяи суди ноҳияи Бобоҷон Ғафуров